作者：曹勋
词牌/韵律：倚阑人

paragraphs: 清明池馆，芳菲渐晚，晴香满架笼永昼。
翠拥柔条，玉铺繁蕊，袅袅舞低襟袖。
秀蓓凝浩露，疑挂六铢衣绉。
檀点芳心，体薰清馥，粉容宜拈春风手。
肯与芝兰共嗅。
向夜阑凝月，洞户花、别是素芳依旧。
翦取长梢，青蛟喷雪，挽住晓云争秀。
楼上人未去，常恐风欺雨瘦。
红绡收取，举觞犹喜，窨得醺醺酒。